5. novembar

**5. novembar / studeni (5. 11)** jest 309. dan godine po gregorijanskom kalendaru (310. u prestupnoj godini). Do kraja godine još je 56 dana.

## Događaji 
* 1499 – Objavljen *Catholicon* (napisan 1464), prvi bretonski, ali i francuski rječnik.
* 1556 – Mogulska vojska pobijedila hinduse kod Delhija, pa je Indijom zavladao car Akbar.
* 1605 – Barutna urota: uhapšen Guy Fawkes.
* 1630 – Mirovnim sporazumom u Madridu okončan Anglo-španski rat, u kojem su Španija i njena saveznica Austrija poražene na moru i kopnu. Na strani Engleske borili su se Francuzi i Holanđani.
* 1688 – Vilim III se tokom Slavne revolucije s vojskom iskrcao u jugozapadnoj Engleskoj.
* 1757 – Sedmogodišnji rat: Fridrik Veliki porazio udruženu vojsku Francuske i Svetog rimskog carstva u Bici kod Roßbacha.
* 1811 – Salvadorski svećenik José Matías Delgado zvonjavom zvona crkve La Merced u San Salvadoru označio poziv na ustanak koji je prerastao u pokret za nezavisnost.
* 1838 – Srednjoamerička savezna republika počela se raspadati kad se Nikaragva izdvojila iz ove federacije.
* 1854 – Krimski rat: Inkermanska bitka.
* 1895 – Georgeu B. Seldenu odobren prvi američki patent za automobil.
* 1911 – Nakon što je 29. septembra objavila rat Osmanlijskom carstvu, Italija anektirala osmanlijske pokrajine u današnjoj Libiji: Tripolitaniju i Kirenaiku.
* 1912 – Na predsjedničkim izborima u SAD-u pobijedio demokrat Woodrow Wilson i tako postao 28. predsjednik SAD-a.
* 1913 – Otona I Bavarskog s vlasti zbacio njegov rođak Ludwig, koji je uzeo titulu Ludovik III.
* 1914 – Britansko carstvo i Francuska objavili rat Osmanlijskom carstvu u Prvom svjetskom ratu.
* 1917 – Oktobarska revolucija: u Tallinnu vođa komunista Jaan Anvelt predvodio revolucionare u zbacivanju Privremene ruske vlade. (Budući da su Estonija i Rusija još uvijek koristile julijanski kalendar, u naknadnim spominjanjima ovog perioda navodi se datum 23. oktobar.)
* 1937 – Adolf Hitler održao tajni sastanak i iznio svoje planove o stjecanju prostora za život za Nijemce.
* 1943 – Drugi svjetski rat: bombardiranje Vatikana.
* 1945 – Kolumbija postala članica UN-a.
* 1950 – Korejski rat: britanske i australijske snage iz 27. britanske komonveltske brigade zaustavile napredovanje kineske 117. divizije tokom bitke kod Pakchona.
* 1955 – Nakon što je u Drugom svjetskom ratu bila uništena, ponovo otvorena Bečka državna opera izvedbom Beethovenove opere *Fidelio*.
* 1967 – U željezničkoj nesreći na stanici Hither Green u Londonu poginulo 49 osoba; među preživjelima je bio i Robin Gibb, član grupe Bee Gees.
* 1986 – USS *Rentz*, USS *Reeves* i USS *Oldendorf* posjetili Qingdao, što je bila prva posjeta američke mornarice Kini još od 1949.
* 1987 – Govan Mbeki pušten na slobodu nakon što je odslužio 24 godine od doživotne robije zbog terorizma i izdaje.
* 1995 – André Dallaire pokušao izvršiti atentat na  Jeana Chrétiena, kanadskog premijera; pokušaj je propao kad je premijerova supruga zaključala vrata.
* 1996 – Predsjednik Pakistana Farooq Ahmed Khan Leghari smijenio vladu premijerke Benazir Bhutto i raspustio Narodnu skupštinu Pakistana.
* 2003 – "Ubica s Green Rivera" Gary Ridgway izjasnio se krivim za 48 ubistava.
* 2006 – Bivši irački diktator Saddam Hussein osuđen na smrt vješanjem, koje je izvršeno 30. decembra iste godine
* 2007 – Prvi kineski lunarni satelit ''Chang'e 1* ušao u orbitu oko Mjeseca.
* 2007 – Google predstavio Android, operativni sistem za mobitele.
* 2009 – Major Kopnene vojske SAD-a Nidal Malik Hasan u Fort Hoodu (Texas) ubio 13 osoba, a ranio još 32 u najsmrtonosnijem napadu vatrenim oružjem u objektima američke vojske.
* 2013 – Indija lansirala *Mars Orbiter Mission* (ili *Mangalyaan''), svoju prvu međuplanetarnu sondu.
* 2013 – Agencija za statistiku Bosne i Hercegovine objavila prve preliminarne rezultate popisa stanovništva u BiH 2013. Prema toj publikaciji, u Bosni i Hercegovini popisane su 3.791.662 osobe.

## Rođeni 
### 13. vijek 
* 1271 – Gazan, mongolski vladar

### 16. vijek 
* 1549 – Philippe de Mornay, francuski pisac

### 17. vijek 
* 1615 – Ibrahim I, sultan Osmanlijskog carstva
* 1667 – Christoph Ludwig Agricola, njemački slikar

### 19. vijek 
* 1851 – Charles Dupuy, francuski političar, 60. premijer Francuske
* 1854 – Paul Sabatier, francuski hemičar, dobitnik Nobelove nagrade za hemiju 1912.
* 1855 – Léon Teisserenc de Bort, francuski meteorolog i klimatolog

### 20. vijek 
* 1913 – Vivien Leigh, engleska pozorišna i filmska glumica
* 1930 – Bora Todorović, srbijanski glumac
* 1931 – Ike Turner, američki pjevač, tekstopisac, gitarist i producent
* 1936 – Uwe Seeler, njemački nogometaš
* 1938.
** Radivoj Korać, jugoslavenski košarkaš
** Joe Dassin, američko-francuski pjevač i tekstopisac
** César Luis Menotti, argentinski nogometni trener
* 1940 – Elke Sommer, njemačka glumica i pjevačica
* 1941 – Art Garfunkel, američki pjevač, tekstopisac, gitarist i glumac (Simon & Garfunkel)
* 1943 – Sam Shepard, američki glumac, scenarist i pisac
* 1948.
** Bernard-Henri Lévy, francuski filozof i pisac
** William Daniel Phillips, američki fizičar i akademik, dobitnik Nobelove nagrade za fiziku 1997.
* 1949 – Alija Pirić, bosanskohercegovački profesor književnosti i književni kritičar
* 1952.
** Oleg Blohin, ukrajinski nogometaš i trener
** Bill Walton, američki košarkaš
* 1955 – Ljiljana Blagojević, srbijanska glumica
* 1958 – Robert Patrick, američki glumac i producent
* 1959.
** Bryan Adams, kanadski kantautor, gitarist, producent i glumac
** Tomo Česen, slovenski alpinist
* 1960.
** Tilda Swinton, engleska glumica i producentica
** Snežana Bogdanović, srbijanska glumica
** Maja Dimitrijević, jugoslavenska glumica
* 1962 – Abedi Pele, ganski nogometaš i trener
* 1963.
** Tatum O'Neal, američka glumica
** Jean-Pierre Papin, francuski nogometaš i trener
** Marina Skolota, ukrajinska biatlonka
* 1965 – Famke Janssen, holandska manekenka i glumica
* 1967 – Judy Reyes, američka glumica
* 1970 – Lynn-Marie Cranage, australijska biatlonka.
* 1971 – Corin Nemec, američki glumac
* 1974.
** Dado Pršo, hrvatski nogometaš
** Jerry Stackhouse, američki košarkaš
* 1979 – David Suazo, honduraski nogometaš
* 1980 – Christoph Metzelder, njemački nogometaš
* 1983 – Mike Hanke, njemački nogometaš
* 1984 – Eliud Kipchoge, kenijski dugoprugaš
* 1986 – Kasper Schmeichel, danski nogometni golman
* 1991 – Tang Jialin, kineska biatlonka
* 1992 – Marco Verratti, italijanski nogometaš

## Umrli 
* 1370 – Kazimir III, poljski kralj
* 1660 – Alexandre de Rhodes, francuski misionar i leksikograf
* 1879 – James Clerk Maxwell, škotski fizičar
* 1882 – Đuro Daničić, srpski filolog
* 1930 – Christiaan Eijkman, holandski ljekar i patolog, dobitnik Nobelove nagrade za fiziologiju ili medicinu 1929.
* 1960 – Mack Sennett, američki filmski režiser, glumac i filmski producent kanadskog porijekla
* 1977 – René Goscinny, francuski crtač stripova, autor *Asterixa*
* 1982 – Jacques Tati, francuski komičar i režiser
* 1989 – Vladimir Horowitz, ukrajinsko-američki pijanist i kompozitor
* 1989 – Adem Čejvan, bosanskohercegovački pozorišni i filmski glumac
* 1992 – Arpad Elo, američki fizičar i šahist mađarskog porijekla, autor Elovog sistema rejtingovanja
* 1994 – Milan Mladenović, frontmen jugoslavenske rock-grupe Ekatarina Velika (EKV)
* 2003 – Zaim Muzaferija, bosanskohercegovački glumac
* 2006 – Bülent Ecevit, turski novinar i političar, 16. premijer Turske
* 2007 – Nils Liedholm, švedski nogometaš i trener
* 2008 – Michael Crichton, američki ljekar i pisac
* 2010 – Jill Clayburgh, američka glumica

## Praznici 
* Svjetski dan romskog jezika

## Vanjski linkovi 
* Na današnji dan (5. novembar), *BBC.co.uk* 
* Na današnji dan (5. novembar), *nytimes.com* 

*-05